Stéphane Pierre Corneille

Stéphane Pierre Corneille, fèt 23 septanm 1984 nan Kwadèboukè  yon komin nan depatman lwès an Ayiti, se yon Antreprenè  ak konsil onorè pou Repiblik Kongo (Lafrik Santral) an Ayiti  .

 Biyografi 
Stéphane Pierre te fèt 23 septanm 1984 nan Kwadèboukè  an Ayiti, Stéphane Pierre te rete nan komin Kafou jiska laj 15 an, apre sa nan Torcel nan komin Pétion-Ville nan lane 1999 pou rive 2008. Li etidye maketing relasyonèl nan HEC Monreyal nan Kanada .

Kounye a li dirije plizyè konpayi nan domèn FINTECH, bwason enèji, agrikilti, byen imobilye, mineral ak enèji renouvlab. Premye biznis demaraj li a se te achte projektèk ak lòt akseswa machin nan anba lavil Pòtoprens pou revann nan komin  Petyonvil  . Aktivite sa a te pèmèt li touche lajan nan moman sa. 

An 2002, li te kreye STEPICO, yon konpayi ki espesyalize nan netwayaj ak koleksyon fatra lè  sali te toujou yon jèn etidyan nan ven lane konsa. Li te oblije kite peyi a an 2008 pou rezon sekirite, epi li te al abite nan peyi Kanada. 

Li te rive nan Kanada an 2008, pi presizeman nan Monreyal, li te rantre nan HEC Monreyal pou etidye maketing ak vant relasyonèl. Pandan li t ap etidye, li te kòmanse yon magazen soulye ak restoran ayisyen ki te rele "Pikliz" biznis sa a pa t dire li tra pral kraze touswit. Lè sa a, li te lanse de lòt konpayi, sètadi "Endurance Energy Drunk" , yon bwason enèji ak "Heyseller Pay"  ki se yon platfòm peman ak vize pou fasilite tranzaksyon ant peyi yo nan lide pou kontribye nan konbat povrete ekstrèm.

Stéphane Pierre Corneille, atravè Corneille Empire, te pran yon angajman pou envesti nan kontinan Afrik la . Corneille Empire, ki se yon konplèks ki fè envestisman nan agrikilti, byen imobilye ak min. Pandan plizyè ane, li te konsil onorè Kongo an Ayiti pandan COVID-19, li ofri $250,000.00 USD  pou materyèl pwoteksyon bay plizyè òganizasyon nan kominote ayisyen an nan Monreyal nan peyi kanada.

 Referans 

Kategori:Politisyen ayisyen
Kategori:Konsil
Kategori:Biznismann
Kategori:Ayisyen
Kategori:Ayiti